
Cel mai eficient mod de a distruge un popor este sa-i interzici si sa-i anulezi intelegerea despre propria istorie. 


George Orwell 


Stiu ca e desuet, dar eu inca ma mai uimesc si ma mai revolt cand ingineria sociala se face pe fata. Parca tot ma mai astept la putin respect, la putina 
perdea, la putin bla-bla, un suc, o prajitura. 


As fi zis ca e din cauza varstei, dar ma vad obligata sa constat ca e mult mai grav: imi lipseste o constiinta europeana adecvata. Am avut aceasta revelatie a 
neajunsurilor mele citind rezolutia Parlamentului European privind ,,constiinta istorica europeana” (http://www.europarl.europa.eu/doceo/document/TA-9- 
2024-0030_RO.html), rezolutie adoptata pe 17 ianuarie 2024. 


Sigur, prima reactie a fost sa ma simt prost ca, la jumatatea lui ianuarie, cand eu abia-mi mijeam cu teama ochii catre 2024, alesii Europei trudeau deja de 
zor - nu la vreo chestie mundana (ca miile si miile de altele pe care le decid, intr-un elan de regulare in lung, in lat si intr-o dunga a vietii omenesti care 
trebuie ca va ramane in istorie ca record absolut al gandirii birocratice), ci la ceva cu adevarat major. Sau, cel putin, asa suna. Pentru ca, imediat dupa ce m- 
am jenat pret de cateva secunde si mi-am mai facut 0 cafea, am realizat ca habar nu am ce este aia ,,constiinta istorica europeana’”. Lacuna impardonabila 
pe care m-am invrednicit s-o corectez. 


Asadar, pentru cei interesati: ,constiinta istorica europeana’” este... Mister. Pe cele cinci pagini scrise marunt ale actului normativ nu exista nicio definitie. 


Dar prea vrem totul mura in gura. Nu-si gaseste omul constiinta istorica europeana asa, batand din palme. Trebuie sa muncim si noi putin. Cu spiritul ludic 
de care da mereu dovada, Uniunea Europeana vrea sa ne angajeze intr-un joc de masa, ceva ca un quest euro-cetatenesc, cu indicii presarate ici si colo, 
piste false, sugestii, fente, revelatii. L-am jucat. Dureaza mult, pentru ca presupune studiul unui purcoi de documente pline de eufemisme, butaforie si 
ezoterism birocratice, iar concluziile ar putea dezamagi (institutiile europene, cel putin, nu par multumite), dar este foarte instructiv. incerc s4 rezum mai jos 
pe cat posibil. 


Identitatea europeana nu exista, dar se face 


Intai de toate, mi-am zis, pentru a avea o constiinta (europeana), trebuie sa ai o identitate (europeana). M-am temut ca ma arunc, dar Parlamentul European 
pare sa fie de acord cu aceasta premisa, pentru ca face trimitere, in preambulul rezolutiei, la un studiu de fundamentare privind ,,identitatea europeana” 
(http://www.europarl.europa.eu/RegData/etudes/STUD/2017/585921/IPOL_STU(2017)585921_EN.pdf). Concluzia acestui studiu este ca, hélas, asa ceva 


nu exista. 
Autorii studiului se tanguie: care identitate europeana cand noi nici Europa nu stim prea bine ce e: 


,,Ce inseamna, de fapt, Europa si la care Europa ne referim? Europa ca spatiu geografic? Europa in vreun sens cultural? Uniunea Europeana? Ori 
poate Europa ca un soi de utopie ori model «transcendental» ?”. 


Altii s-ar fi oprit aici; daca ,identitatea europeana” nu exista la data studiului, in 2017, lungi decade de la constituirea institutillor supranationale vest- 
europene si douazeci de ani de la marea lor expansiune in est, sansele s-o mai facem noi de-acum incolo, si de-am vrea, bat spre zero. 


Cum spun chiar autorii studiului, ,,perspectivele (crearii) unei identitati europene propriu-zise par sumbre, avand in vedere dificultatile pe care le 
presupune construirea unei identitati transnationale si, in special, cadrul politic existent acum”. 


Dar nu este ea, Uniunea Europeana, genul de entitate care sa renunte in fata realitatii. Ni se spune ca ,,stimularea unui sentiment de apartenenta 
europeana printre cetadteni este (inca) un lucru posibil”, de fapt, este chiar obligatoriu, ,,un sine qua non, daca este ca Uniunea sa continue sa existe 
ca entitate politica, ceea ce presupune legitimitate si sustinere publica”. 


Descoperim, astfel, intriga acestui joc extrem de pasionant: avem o entitate politica; ea vrea sa continue sa existe; pentru asta, are nevoie de legitimitate si 
sustinere publica (oarecum absente, se deduce, pe moment); ambele necesita existenta unei identitati colective ,europene”. Care identitate colectiva nu 
exista. Ce facem? Cum ce facem? O cream. 


Problema: identitatea nationala 


Primul lucru de care se izbesc autorii studiului dupa ce se plang, pret de cateva pagini, de complexitatea aproape imposibila a temei, este identitatea 
nationala. ,,Problema primordiala”, suntem anuntati, este ,,ce facem cu statul national, care continua sd fie reperul politic predominant in Europa 
contemporana si nu numai”. 


Statul national, ni se spune cu oarece naduf, este ,modelul insusi de ordonare si organizare politica, socio-economica si culturala a societatilor incepand cu 
secolul XVII”, model capabil sa creeze o identitate nationala bazandu-se pe cinci elemente fundamentale: (1) un teritoriu istoric, ori, pardon, ,patrie”; (2) o 
memorie istorica si mituri comune; (3) o cultura de masa comuna; (4) drepturi si obligatii juridice comune; (5) 0 economie comuna. 


Sigur, fiind un studiu ,european’”, ni se precizeaza ca, potrivit ,expertilor’, toate astea nu creeaza decat o ,,comunitate imaginara”, pentru ca ,,nici macar 
in cele mai mici natiuni, oamenii nu-i vor cunoaste niciodata pe toti ceilalti membri, nu-i vor intalni, nici macar nu vor auzi de ei, dar, cu toate 
astea, in mintea fiecdruia va exista imaginea acestei comuniuni”, resimtita ca ,,fraternitate”. 


Dar, imaginara asa cum este ea, aceasta identitate nationala ,,a reusit, de-a lungul ultimelor doua secole, sa facd milioane de oameni nu atat sa 
omoare, cat sa moara bucurosi pentru astfel de fantezii limitate”. Natiunile, ni se spune, sunt ,,doar niste artefacte culturale”, lor ,,le lipseste o 
natura absoluta si vreo finalitate clara”. 


Mai sa te simti prost ca ai o identitate nationala, pana afli ca, de fapt, studiul,,cantareste sansele si limitele incercarii de a transfera tiparele de 
constructie a identitatii nationale la un nivel supranational”. 


Solutie: ,,identitatea europeana” o va copia pe cea nationala 


Pe romaneste spus, Uniunea Europeana doreste sa creeze o ,identitate europeana’” imitand modelul national. 


Sigur, sigur, nu va temeti - aceasta ,,identitate europeana’” nu o va inlocui pe cea nationala, Doamne fereste, nu. Doar o va ,suplimenta’. 


Altfel spus, cele cinci elemente fundamentale de mai sus vor deveni zece. Doua patrii, doua seturi de memorii istorice si mituri comune, doua 
culturi de masa comune, doua seturi de legislatie si doua economii. Nimic schizoid aici. 

Nu ni se spune de ce aceasta ,identitate europeana’” ar fi mai putin imaginara decat cea nationala, dar, daca tot nu exista, se pare ca e mai bine sa ai mai 
multe. 


Parte dintre elementele constitutive ale structurii supranationale din care ar urma sa emane ,identitatea europeana” sunt deja de multa vreme in lucru: avem 
un soi de economie comuna, ori macar decizii economice majore care se iau la nivel ,european’, legislatie adoptata la nivel supranational care se impune tot 
mai mult asupra celei nationale, ceva care incepe sa aduca a cultura de masa comuna, mai ales printre tinerii de la orase (fie ea si o cultura comuna de 


inspiratie americana, nu ,europeana”, dar, vorba cantecului, ,we are all Americans now’). 


Despre elementul ,teritoriu” nu se poate vorbi decat in termeni geografici, si nici macar acolo nu-i prea clar; un expert european (http://www.robert- 


si la sud, dar nu exista nicio limita geografica evidenta a proiectului european catre est”. 


schuman.eu/en/european-issues/0466-europe-and-the-identity-challenge-who-are-we) reaminteste ca ,,Europa este inconjurata de mari la nord, la vest 
Nu stiu daca precizarea s-a dorit ofensiva sau defensiva, dar ea dateaza din 2018. Textele fondatoare si principalele acte normative ale Uniunii Europene nu 
contin cuvantul ,teritoriu”, care este asociat teritoriilor nationale ale statelor membre, ci doar mai vagul ,arie”. De la ,arie” la ,patrie” e cale foarte lunga. 
Asadar, daca economie, legislatie si dixtractie comune mai avem, cu patria”, memoria istorica si miturile comune europene stam mai prost. 
Asa ajungem la rezolutia Parlamentului European din 17 ianuarie 2024 privind ,,constiinta istorica europeana”. 

storie-istorie, da s-0 stim si noi 
Asa cum 0 recunoaste si studiul de fundamentare, daca memoria colectiva a unei natii, ca sursa a identitatii nationale, se bazeaza pe repere istorice 
evidente, ,,intr-un context supranational, perceptia asupra trecutului se dovedeste mult mai eterogena, iar problemele pe care le pune crearea unei 
memorii colective, ba chiar insasi definirea unor repere istorice, se multiplica”. 
Si inca cum. Nu vreau sa fiu nesuferita, dar nu stiu cati cetateni ai statelor membre occidentale au adanc infipt in minte ca Imperiul roman s-a prabusit initial 
numai in Apus, continuand sa existe in Europa de Est, sub forma Bizantului, inca o mie de ani, motiv pentru care ,evul intunecat” al Europei de Vest nu s-a 
vazut la fel prin zona noastra. 
Ori ca Biserica ortodoxa nu a avut nici Reforma, nici Renastere si nici Contrareforma ori Inchizitie. 


Ori ca europenii ortodocsi nu au participat la cruciade, cu atat mai putin la incursiunea asupra Constantinopolului. 


Asta ca sa nu mai spun ca nu cred ca Mircea cel Batran, Stefan cel Mare ori Mihai Viteazul fac parte din memoria colectiva a vreunei tari europene 
occidentale, desi ei au fost mari aparatori ai crestinatatii. 


(De Vlad Tepes cred ca se stie, pentru ca el este Dracula, dupa cum rezulta si din papuselele grotesti care infesteaza intrarea la Castelul Bran). 
De altfel, acelasi expert citat mai sus ne spune ca sinteza ,identitatii culturale comune” a ,europenilor” este formata din: ,,realitatea istorica obiectiva 
aparuta dupa prabusirea Imperiului Roman” (de Apus, se intelege), ,,Biserica”(catolica, se intelege), ,,feudalism (curte regala, oras, ordine 


religioase), universitati (Bologna, Praga, Oxford si Paris)”, ,,Renastere si Reforma, revolutie stiintifica si arcul Barocului, de la Roma la Praga”. 


Prea putine elemente din istoria Europei de Est apar pe acest traseu al ,identitatii mnemonice” europene. 


Sigur, in oglinda, ma indoiesc ca multi romani stiu mare lucru despre, zic si eu, Outremer, Filip cel Frumos, papii de la Avignon sau Rudolf al Il-lea. Nici Otto 
cel Mare nu cred ca bantuie memoria colectiva a romanilor; cel mai probabil, majoritatea nici nu ar fi auzit de el, daca presedintele Klaus lohannis nu ar fi 


slujba ideii europene, a democratiei, statului de drept si unitatii continentului”. 


Am dat doar cateva exemple la intamplare, pentru a ilustra dimensiunile monumentale ale misiunii de a crea o ,memorie istorica europeana” comuna tuturor 
tarilor situate geografic pe acest batran continent. 


0 istorie scurta, in doua acte... 


Este o misiune atat de uriasa incat nici macar Uniunea Europeana, cu toate capacitatile care-i stau la dispozitie (inclusiv ,legi ale memoriei”), nu si-o 
asuma. De renuntat nu poate, insa, sa renunte, pentru ca, asa cum s-a stabilit, fara o ,identitate colectiva europeana’”, UE nu poate supravietui. 


Ce face entitatea cu o problema prea complexa? O simplifica. Masiv. Pana la amputare. Potrivit rezolutiei si documentelor aferente ei, in abordarea Uniunii 
Europene, istoria a inceput cu Al Doilea Razboi Mondial. 


Mai tineti minte istoria antica, medievala, moderna — dacii, romanii, cnejii, voievozii, Horea-Closca-si-Crisan, domnitorii, Tudor Viadimirescu, Rascoala de la 
1907, unirile, Pasopt, Razboiul de Independenta, Primul Razboi Mondial, treceti batalioane romane, paradisul democratic care a fost perioada interbelica 


sub domnia dinastiei Hohenzollern? Ei bine, uitati-le. 


Istoria europeana, ca sursa de generare a unei ,,identitati europene”, este formata din: Al Doilea Razboi Mondial (Holocaust), nazism si stalinism 
(acestea doua luate impreuna). 


Ne explica un articol sintetic (http://theloop.ecpr.eu/the-eus-approach-to-western-and-eastern-european-collective-memory/): 


,,£-undamentele memoriei colective europene rezida in Holocaust, a carui comemorare a devenit, treptat, tot mai transnationala. in 1993 $i 1995, 
Parlamentul European a adoptat doua rezolutii anti-discriminare, indicand o concentrare tot mai intensdé pe comemorarea Holocaustului... 


La mijlocul anilor 2000, cele mai multe tari vest-europene credeau ca Holocaustul poate deveni o memorie comuna pentru UE. Dar majoritatea 
tarilor est-europene au contestat aceasta viziune. Ele au sustinut ca un accent exclusiv pe Holocaust ar fi o nedreptate fata de victimele altor 
regimuri totalitare... 


Acest contrast intre traseele mnemonice ale societatilor din Europa de Vest si cea de Est a determinat UE sa dezvolte o memorie colectiva 
comuna...”. 


Studiul din 2017 privind identitatea europeana explica, pe scurt, acelasi lucru: exista,,doua modele-cadru de memorie, aflate in concurenta”: ,,modelul- 
cadru «unicitatea Holocaustului», care a dat forma culturii vest-europene postbelice, si modelul-cadru «national-socialismul si stalinismul sunt 
ambele la fel de rele», care este elementul central al eforturilor natiunilor est-europene de a se impaca cu trecutul lor comunist”. 


In rezolutie, Parlamentul European ,,fsi exprima ingrijorarea cu privire la faptul ca in Europa continua sa existe o concurenta latenta si o 
incompatibilitate partiala intre diferitele cadre de memorie si culturi ale memoriei, ca de exemplu intre Europa de Vest si Europa de Est...”. 


Studiul afirma ca aceasta tensiune se datoreaza ,,interpretarilor divergente date trecutului”. Eu as fi zis ca e din cauza diferentelor dintre trecuturile 
propriu-zise. 


Noi, in Europa de Est, am mai trait, dupa razboi, un mic incident de vreo jumatate de secol, numit comunism; ma gandesc ca asta i-ar tulbura 
oricui ,,traseul mnemonic”. 


Nu voi zabovi asupra mirarii firesti ca, dintre toate cate si mai catele realizari splendide ale civilizatiei dezvoltate in mii de ani pe acest vechi 
continent, UE a ales sa retina, in memoria colectiva a cetateanului european pe care incearca sa-l creeze, doar orori. 


Dar, revenind, cu tensiuni sau nu, cele doua modele-cadru de trauma exemplara se regasesc in rezolutia Parlamentului European, care ,,recunoaste seria 
de initiative trecute si prezente la nivel european pentru a promova o memorie istorica europeana comuna, inclusiv Ziua comemorarii 
Holocaustului, Ziua europeana a comemorarii victimelor tuturor regimurilor totalitare si autoritare”plus alte cateva documente si programe care se 
refera tot la Holocaust, nazism si stalinism. 


Hai, nu o istorie in doua acte, poate in trei... 


O mica musca-n lapte, totusi. La punctul sase al rezolutiei, Parlamentul European,,recunoaste crimele comise de regimurile totalitare naziste, fasciste 
si comuniste, precum si in timpul colonialismului, si ro/ul jucat de aceste crime in modelarea perceptiilor istorice in Europa”. 


Pare un inceput de ceva aici. Un inceput de o a treia componenta a ,istoriei europene” in viziunea UE. 


Remarcam, in trecere, ca, atunci cand e vorba de totalitarism, ni se indica ideologiile politice generatoare (nazism, fascism, comunism), dar la colonialism 
misterul e total. S-au apucat niste tari europene sa-si faca colonii prin Africa, Orientul Mijlociu, Asia, America Centrala si de Sud, ba chiar si in Europa, dar 
gata, a trecut; a fost asa, un impuls de moment, cateva secole bune, dar fara vreun resort ideologic particular pe care sa-l identificam si, eventual, sa-l 
condamnam, ca sa nu se mai repete. 

Dar sunt prea pricinoasa; aici e istorie, nu farmacie. Sau, cum spune chiar rezolutia, , memoria istorica presupune un anumit grad important de 
subiectivitate, avand in vedere ca alegerea a ceea ce sa ne amintim si a modului in care este interpretat trecutul implica in mod necesar judecati 


de valoare”’. Nimic mai evident. 


Deconcertant ar fi ca, la punctul anterior, aceeasi rezolutie afirma decisiv ca ,,abordarea trecutului necesita cel mai inalt grad de impartialitate si 
obiectivitate”. 


Ma rog, poate am ramas eu in urma fata de standardul recomandat de disonanta cognitiva si vad contradictii unde nu-s. 
Revin la colonialism. Revin degeaba, ca nu se mai zice nimic de el in rezolutie. Chiar si-asa, marturisesc ca m-am bucurat putin; zic: totusi, n-am visat. 


Mai e macar o a treia componenta a istoriei europene, pe langa Holocaust si nazism-si-stalinism, chiar si in versiunea grav abreviata pe care o promoveaza 
UE, si anume colonialismul. 


O sa spuneti ca e Schadenfreude, dar parca imigratia (pardon, ,migratia”) din Africa si Asia e legata de acest trecut colonial, nu? Vin oamenii la capitala, sa 
vada si ei mostenirea, cum e si normal. 


Si-apoi, daca ma insel cumva cu privire la ,migratie”, exista si alte indicii in studiile europene cum ca, totusi, colonialismul a existat si produce si azi efecte. 


Colonialism fara colonii 


Unarticol publicat in 2023 (http:/Awww.europenowjournal.org/2023/02/24/decolonizing-european-memory-cultures/) in Europe Now, jurnalul online al Council 


for European Studies de la Columbia University, soune ca ,,Din 2020, miscarea globala Black Lives Matter a atras atentia catre urmele ubicui ale 
colonialismului european in spatii publice si institutii. ...Aceste actiuni (de protest) au facut legatura dintre violentele rasiale la care sunt supuse 
zilnic persoanele de culoare din Europa... si lunga istorie a colonialismului european.” 

Pana aici, ce sa zic; identitatea si constiinta mea istorica de roman (ca alea europene nu sunt gata inca) imi asigura doar o postura de chibit. 

Dar articolul continua: 

,Aceasta istorie apare in mod diferit la diverse natiuni, dar face parte dintr-o mostenire comuna, virulenta, a intregului continent (european), 
inclusiv in locuri care nu au avut colonii, ba chiar au fost ele insele colonizate ca parte din imperiile habsburgic, otoman sau rus” (sublinierea 
mea). 


Ptiu, drace. Asa e la omul sarac; si colonist fara colonii sa fie, tot e colonizat. 


Articolul ne da exemplul fostei lugoslavii, colonizata de toate cele trei imperii mentionate, unde ,,nemtii si sovieticii s-au ciocnit sangeros in secolul XX” 
(!) si,,mai mult, serbia — comparata uneori cu sclavia pe plantatii — a durat mai mult acolo decat in partea vestica a continentului”. 


Slabut, dar si materialul clientului e ca vai de el. Oricum, se fac eforturi. 


Mosteniri exclusive dar incluzive 


In caz cA nu va mai amintiti, miscarea Black Lives Matter a organizat un protest si la Bucuresti _(http:/Awww.youtube.com/watch?v=5mZvOchD2Lc), protest la 
care sa tot fi participat vreo zece-cincisprezece persoane care, din textul citit la microfon, par sa se fi considerat ,de culoare”, desi nu erau nici macar 
bronzate, si care protestau impotriva ,suprematiei albe” si a discriminarii impotriva femeilor si ,persoanelor transgen”. 


In caz cA nu ne credeam ochilor si urechilor, microfonul a fost apoi pasat, ilustrativ, unei ,persoane transgen’”, care a citit de pe o foaie ca nu vrea sa traiasca 
intr-o tara in care persoanele de culoare sunt ucise de politie, o tara care nu isi ,asuma responsabilitatea asupra secolelor de sclavie, linsarilor sia 
opresiunilor sistematice impotriva persoanelor de culoare” si care nu opreste ,,mostenirea trans-generationala a rasismului”. 

Intr-un cumul ametitor de functiuni, aceeasi ,persoana transgen” purta o pancarta pe care scria ,,Sexworkers impotriva rasismului”. 


Si eu, care ma gandeam ca, macar in domeniul asta de activitate, beneficiarul muncii ar trebui sa poata discrimina si el, cat de cat. 


Din pacate, nu e o digresiune gratuita. Putem observa cu totii, inclusiv din scurtele fragmente de mai sus, multitudinea de alunecari terminologice si 
conceptuale care inconjoara ,colonialismul”, ducand la proliferarea categoriilor de victime si, respectiv, de calai. 


Rezolutia Parlamentului European privind ,,constiinta istorica europeana’” este plina de trimiteri la ,,nedreptatile bazate pe gen, pe convingeri si pe 
apartenenta etnica”, ,,combaterea diferitelor forme de intoleranta si inegalitate si construirea de societati mai favorabile incluziunii”, 
,Stereotipurile de gen, asimetriile de putere si inegalitatile structurale... adanc inradacinate in istoria europeana”, Parlamentul European ,,regreta 
lipsa unei abordari suficient de multiculturale si care sa ia in considerare dimensiunea de gen in predarea istoriei” si ,,considera esential sd se 
abordeze marginalizarea femeilor si a altor grupuri sociale subreprezentate in istorie si invita statele membre sa puna un accent mai puternic pe 
acest aspect in programele nationale de invatamant”. 


Punand aceste franturi cap la cap, ma tem ca colonialismul nu a fost strecurat, chiar si cu jumatate de gura, in stramta selectie istorica din care ar trebui sa 


emane ,identitatea europeana” doar ca recunoastere a unui trecut incontestabil, la fel ca fascismul, nazismul si comunismul, din dorinta de a evita repetarea 
unor tragedii istorice. 


Si nici pentru ca s-ar pregati vreo frateasca imparteala atot-europeana a averilor si avantajelor colosale obtinute de unele tari din coloniile lor. 
Prezenta colonialismului pe lista rusinii pare sa anunte ca noi, toti europenii, indiferent daca tarile noastre au avut vreodata colonii sau nu, 


trebuie sa impartasim un sentiment de vinovatie istorica fata de ,,mostenirea virulenta” a colonialismului, vinovatie care este o premisa necesara 
acceptarii unor politici numite ,,incluzive”. 


Naratiuni vechi si noi 


Acum, ca am vazut componentele ,istoriei europene”, trecem la metoda. Cum se foloseste istoria ca instrument de constructie a unei identitati 
transnationale? 


Abordarea ,,indispensabila”, ne spune studiul de fundamentare, este o concentrare ,,nu asupra a ce trebuie sa ne amintim, ci, mai degraba, asupra a 
cum ar trebui sa ne amintim trecutul”. 


Adica, traduc eu liber, trebuie sa internalizam the narrative” — naratiunea, ori scenariul care se impune. Si-apoi, toate detaliile faptice se vor alinia frumos itn 
yamintire”, ca puii dupa rata, sustinand scenariul. 


Uniunea European a avut si mai are inca mai multe scenarii de integrare. O sinteza foarte apreciata si des citata in surse europene este un studiu publicat 
in 2016 (http://www.scribd.com/document/626105923/Manners-Murray-European-integrationa-narratives-after-the-Nobel-2016) de lan Manners si 
Philomena Murray sub titlul ,, The End of a Noble Narrative? European Integration Narratives after the Nobel Peace Prize”. 


Citez din introducere: 


»Conteaza daca exista sau nu o poveste a integrarii europene pe care sa o spunem despre evolutia UE de-a lungul ultimelor sase decade? 
Conteaza daca avem doar o poveste sau mai multe, ori daca acea poveste este coerenta si convingatoare? Conteaza daca acea poveste se 
schimba in timp? Raspunsul nostru la aceste intrebari este ca da, conteaza. Pentru ca «naratiunile sunt povesti pe care oamenii le spun ca sa-si 
priceapa realitatea»”. Strategiile narative, ,,inclusiv «normele narative»” care dau coerenta si structura ,,textului”, asigura celui care le propune si 
intretine capacitatea de ,,a defini «normalitatea» si legitimitatea” — ,,legitimarea trecutului si a prezentului in care naratiunile functioneaza ca 
justificare a unei entitati politice ori a unui proiect politic.” 


(Daca suna obscur, aflati ca autorii fac trimiteri inclusiv la Lyotard; fac si eu ce pot). 


Pe limba omeneasca, o entitate politica ori un proiect politic are nevoie de o poveste pe care subiectii sa o creada pentru ca ele sa fie percepute ca legitime 
si sa-si atinga scopurile. 


Povestea, adica ,the narrative’, nu trebuie sa fie neaparat adevarata, ci doar suficient de credibila. 


Manners si Murray trec in revista cateva dintre naratiunile integrarii europene folosite de UE pana acum, incepand cu ,,UE ca vehicul al pacii si 
reconstructiei dupa razboi” (scenariu aplicabil exclusiv Europei de Vest si pentru care UE a primit Premiul Nobel pentru Pace in 2012) si continuand cu 
»New Narrative for Europe”, naratiunea economica (UE ca ,piata unica”, UE ca instrument de combatere a somajului si inflatiei, etc.), ,Europa sociala” 
(naratiune care a ramas intr-o pozitie secundara fata de cea economica) ,,Europa verde” (care se bate cap in cap cu naratiunea economica) si ,.Europa 


globala” (care a trecut prin mai multe etape: UE ca instrument de ,imblanzire a globalizarii’, ,Europa neoliberala” si ,fortareata Europa’). 


Fiecare dintre aceste naratiuni a avut o anumita doza de credibilitate, o ancora mai adanca sau mai superficiala in realitate si o capacitate mai mare sau mai 
mica de repliere in fata intemperiilor. 


In 2019, Ursula von der Leyen propunea si ea 0 ,,naratiune UE all-inclusive” (http://op.europa.eu/en/publication-detail/-/publication/43a17056-ebf1- 
11e9-9c4e-01aa75ed714a1), ale carei detalii, daca vreti sa le aflati, cititi-le si singuri. 


In ce masura oricare dintre aceste naratiuni va supravietui multiplelor crize care afecteazA UE astazi, ramane de vazut. 


Europa valorilor in flux 


Dar pare ca se profileaza o naratiune noua, aparent desprinsa de economie si de domeniul social in sensul clasic. Aceasta naratiune este cea a ,,valorilor 
europene comune” — demnitatea umané, toleranta, libertatea si egalitatea, solidaritatea si democratia. 


Aceasta naratiune are un rol direct in formarea ,constiintei istorice europene”. 


Rezolutia atrage atentia ca ,,este important sa se treaca de la o «cultura europeana a comemorarii», care este predominant descendenta si 
preocupata de ceea ce ar trebui sa-si aminteasca europenii, la o «cultura a amintirii», ascendenta si centrata pe cetateni, bazata pe principii si 
valori europene comune...”. 


Studiul din 2017 detaliaza ca, pentru a obtine aceasta ,,cultura a amintirii’, tarile trebuie ,,sa se abtina strict de la orice tentativa de a stabili vreo ierarhie 
a vinei ori a suferintei ori de la incercarea de a compensa crimele intre ele” si sa dezvolte ,,o intelegere reciproca care sa permita o reconciliere bi- 
si multilaterala”. 


,Inerenta in aceasta abordare este disponibilitatea de a discuta fara rezerve momentele dificile din istoria nationala. S-au facut deja pasi simbolici 
promitatori in aceasta directie, manifestati in particular prin ceea ce se numeste «politici ale regretului»... unde lideri nationali si-au asumat 
raspunderea pentru faptele rele din trecutul tarii lor si s-au angajat in acte publice de expresie a remuscarii”. 


Inainte sa apuc sa-mi formulez in minte macar prima dintre multele stupori, studiul continua: 


,O astfel de abordare lipsita de prejudecati (!) a istoriei mai ridica o problema:renuntarea la ideea de «adevar istoric» ca o categorie absoluta... 
Poate ca exista fapte istorice, dar nu exista un adevar istoric singular ori static.” 


Dupa care ni se citeaza din Foucault, care ar fi spus, cum era si de asteptat, ca,,adevdrul ramane intotdeauna intrinsec si, in acelasi timp, face parte 
din structurile de putere existente la un moment dat, modificandu-se de-a lungul istoriei”. 


Si, suprem: 


,, lot asa, adevarul unei persoane nu este in mod necesar si adevarul alteia. Avand in vedere ca diferitele culturi, dar si indivizii din acele culturi, 
subliniaza diferite aspecte ale adevarului, exista o multitudine de «adevaruri» chiar si in acelasi moment istoric.” 


Cine mai are intrebari, nu a fost suficient de atent. ,Identitatea europeana’” este una in flux, subiectiva, asociata unei ,constiinte istorice europene’” dictate, 
foucaultian, de structurile de putere ale zilei. 


Sau, cum a zis Churchill, care era, orice s-ar spune, un causeurmult mai bun decat Foucault: 
[storia va fi blanda cu mine, caci intentionez s-o scriu chiar eu”. 


Dar, daca identitatea si ,constiinta istorica” plutesc in asemenea deriva relativista, cum mai sunt ele ancorate in ,valorile europene” — expresie care evoca, 
oarescat, ceva definit si peren? 


Ma tem ca valorilor li se aplica exact acelasi regim relativist ca si ,adevarului istoric’, lucru observat din plin in timpul asa-zisei pandemii. 


Teme pentru acasa 


As minti sa spun ca ma uimesc prea tare de cele de mai sus. A crea 0 identitate comuna unor milioane de indivizi este treaba grea si de lunga durata chiar si 
cand ai la dispozitie creuzetul perfect pe care il ofera statul national. 


Sa incerci s-o faci pe o populatie enorma, formata din indivizi cu o identitate nationala inca bine conturata, diferentiata cultural si lingvistic, si cu o lunga 
istorie de conflict, este ,,un act dificil si potential periculos”, ca sa citez chiar rezolutia. 


Singurul mod in care poti incerca s-o faci este printr-un imens proiect de inginerie sociala. Caz in care ma gandesc ca trebuie propui un ,,narrative” cat de 
cat plauzibil si convingator, care sa aiba importanta reala in viata subiectilor; ceva economic, social, ori pacea — naratiuni propuse cu succes de UE in 
decadele precedente. 


Este de inteles ca astazi astfel de promisiuni de pace si prosperitate ar fi mai putin credibile, pentru motive pe care le vedem de dimineata pana seara la TV. 


Dar asta nu scuza propunerea unui scenariu (,Europa valorilor”) nu doar excesiv de abstract, ci si atat de grav decredibilizat ca devine un soi de fantezie de 
rulaj. 


Democratia, de exemplu, este o valoare europeana, dar pe mine nu m-a intrebat nimeni daca vreau sa mi se adauge o ,,identitate europeana”, 
bazata pe o ,,constiinta istorica europeana”. 


Zic ,adaugare” desi, evident, nu este vorba de o suplimentare mai mult sau mai putin bipolara, ci de o inlocuire a identitatii si constiintei istorice nationale. 
Asta rezulta limpede din rezolutie, care ,,invita statele sd-si actualizeze programele de invatamant si metodologiile de predare curente pentru a 
directiona atentia de la istoria nationala cdtre cea europeana si mondiala si pentru a pune accent mai mare pe intelegerea istoriei 
supranationale”. 


Temele pentru acasa continua si sunt foarte concrete: Parlamentul European ,,solicita ca predarea istoriei europene si a integrarii europene... sa 
devina parte integranta a sistemelor nationale de invatamant”, cere statelor ,,sa elaboreze in comun un «manual UE» pentru activitatile scolare, 
care sa ofere orientari comune, fapte si cifre impartiale pentru predarea istoriei europene” si ,,sa asigure materiale didactice (de istorie) si formari 
adaptate, care permit profesorilor sa se concentreze mai bine asupra aspectelor transnationale si a fatetelor multiple ale istoriei”. 


Plus ,,combaterea stereotipurilor si a adevarurilor dogmatice («vacile sacre») din istoria nationala”. 


Nu ma intreb care ar fi alea in cazul nostru ca sa nu-mi creasca tensiunea. 


Avertismente 


Si-apoi, daca tot faci inginerie sociala si le mai si spui subiectilor c-o faci, n-ar fi bine sa urmaresti un rezultat inchegat, coerent sau macar functional? 
Identitatea si constiinta care se propun nu sunt nici una, nici alta, ci doar un cofraj mititel in care sa incapa, dupa nevoi, continuturile prevalente ale zilei. 


De pilda, pentru moment, prevalenta pare preocuparea pentru prostul obicei al constiintelor istorice nationale inca neprelucrate european de a se folosi de 
istorie in scopuri, fireste, politice, caci prin politica se exercita drepturile politice care descriu democratia, care democratie priveste un popor cu constiinta 
istorica nationala, istoria fiind, in mare parte, politica. 


Anul 2024 este un an electoral important in Europa si in multe tari se observa 0 ascensiune a unor grupari politice care promoveaza alte naratiuni europene 
decat cea dezirabila astazi la Bruxelles. Studii pe subiectul asa-ziselor ,,contra-naratiuni” ale integrarii europene sunt multe. (Exemple AICI 
(http://www.tandfonline.com/doi/full/10.1080/14782804.2021.1949268), AICI (http://www.tandfonline.com/doi/full/10.1080/14782804.2021.1919865? 


Rezolutia isi exprima aceasta preocupare printr-o serie de avertismente care ma fac sa cred ca, cel putin deocamdata, pana ne creste noua 
constiinta istorica europeana aseptica de care am vorbit, ordinea de zi e sa ne-o tinem bine in frau pe cea existenta, nationala, sa nu cumva sa 
sara de nebuna gardul Uniunii. 


Printre altele, Parlamentul European ne avertizeaza ca ,,istoria nu trebuie niciodatda relativizata, denaturata sau falsificata in scopuri politice”. 


Asta-i buna. Pai scopul pentru care UE vrea sa relativizeze istoriile nationale, dupa cum ni se spune cu subiect si predicat, nu este tot unul politic? O fi alta 
politica, aia buna, sau subiectiv-buna, ca altfel nu-mi explic. 


Apoi, Parlamentul European ,,solicita institutiilor europene, statelor membre, tarilor candidate si potential candidate, institutiilor de invatamant si 
actorilor societatii civile sa isi intensifice eforturile pentru a promova reconcilierea, sa se abtina de la orice incercare de instrumentalizare a 
istoriei in scopuri politice si sa combata revizionismul si negationistul istoric atat in Uniunea European, cat si in afara acesteia”. 


Rezolutia, repet, e din 17 ianuarie 2024. Nici nu pot sa-mi inchipui despre ce-o fi vorba. 

In fine, mai sunt si alte avertismente, dar ultimul e mai degraba bleg, asa, ca o speranta necoapta: Parlamentul European ,,estimeaza ca amintirile 
colective nationale vor contribui in cele din urma la o sfera publica europeana si vor fuziona in cadrul acesteia si ca in aceasta sfera culturile 
nationale de rememorare se vor completa reciproc, in loc sa fie in competitie, iar abordarea istoriei va deveni o chestiune de actiune civicd mai 


degraba decat politica’. 


Pe aceasta nota fluierata a paguba se incheie rezolutia Parlamentului European privind ,constiinta istorica europeana”. 


Cui prodest? 


Ma intorc in cerc de unde am plecat si spun: la ce bun tot acest parcurs verbos, contradictoriu si alambicat despre ce inginerii sociale ar urma sa se 
execute, pe parcursul mai multor generatii, daca mai e timp, si cu sanse de succes pe care nici macar Parlamentul European nu le prea intrevede? 


Era nevoie, deci, urgent, la acest inceput de an care numai bun nu se anunta, de acest document obscur, murat in concepte postmoderne, care 
reuseste doar sa consterneze cetatenii deja inflamati de lipsa unor solutii pentru problemele reale, grave si imediate care le ameninta siguranta si 
un nivel de trai decent? 


Daca despre avertismentele politice presarate prin rezolutie era vorba, cred ca ele au fost deja si sunt in continuare amplu exprimate intr-o varietate de alte 
discursuri ale reprezentantilor Uniunii. 


Dar sa edictezi ca adoptarea unor pozitii politice nealiniate la Bruxelles este expresia nepermisa a manipularii istoriilor nationale — manipulare permisa, pare- 


se, doar in scopurile inalte ale ,integrarii europene” — nu face decat sa jigneasca inteligenta si sa scoata din rabdari cetateanul de a carui sustinere si 
loialitate Uniunea Europeana are nevoie acum mai mult decat oricand. 


Asadar, nu stiu cui foloseste aceasta tentativa disperata de a crea un Homo Europaeus Novus, cel fara de radacini, fara istorie, fara credinta si fara 
politica, dar bine traumatizat; stiu, insa, ca ea este moarta in fasa, ca toate celelalte, cate-au fost. 


Un lucru este cert: cand ai nevoie de un Om Nou pentru proiectul tau, inseamna ca nu ai proiect. Si-atunci, ne intrebam: Quo vadis, Europa? 

\» Cititor 


ActiveNews de Cititor ActiveNews 


Asa cum am spus, ma voi incumeta sa argumentez aceasta disfunctionalitate_a generatiei noastre_pe care eu, cel nevrednic si neavizat, o consider a fi unul din motivele dezbinarii. 
(opinii/Dan-Radovici-Judecarea-aproapelui-187986) 


wa 
Corneliu 


Vlad 


de Corneliu Vlad 


Corneliu Vlad vine joi, 7 martie, orele 20.00, la Emisiunea ActiveNews - Starea de Libertate, ca sa ne vorbeasca despre Sfarstul Razboiului din Ucraina. 7 martie este si ziua de 
nastere a subtilului si discretului gazetar Radu Pascal 


(opinii/Corneliu-Vlad-vine-joi-7-martie-la-Emisiunea-ActiveNews-Starea-de-Libertate-de-la-orele-20.00-ca-sa-ne-vorbeasca-despre- 


Sfarsitul-Razboiului-din-Ucraina.-Azi-despre-Radu-Pascal-Micul-Print-al-Presei-Romane-187980) 


le Marius 


Mioc de Marius Mioc 


»Casa Alba nu mai pretinde testare covid pentru cei care intra in contact cu presedintele Biden” este titlul unui articol din 4 martie 2024 publicat de Washington Times. 


IN CENTRUL ATENTIEI 
MOARTE SUBITA 


1271 de articole 


(in-centrul-atentiei/moarte-subita-7655) 


ULTIMELECOMENTARII 


(@ Geoingineria climatica, in actiune: "Scut solar” pentru blocarea luminii solare, injectii cu aerosoli stratosferici, eliberarea de baloane cu sulf — oameni de stiinta avertizeaza: astfel 
de masuri de geoinginerie sunt ”extraordinar de periculoase”) 


(covid-era-covid-si-marea-resetare-the-great-reset/Geoingineria-climatica-in-actiune-Scut-solar-pentru-blocarea-luminii-solare-injectii-cu- 
aerosoli-stratosferici-eliberarea-de-baloane-cu-sulf-%E2%80%93-oameni-de-stiinta-avertizeaza-astfel-de-masuri-de-geoinginerie-sunt- 
extraordinar-de-periculoase-187981#comentariu-277293) 


(@ Rares Bogdan il vrea pe lohannis la sefia Consiliului European: "| se potriveste cel mai bine”) 
(stiri/Rares-Bogdan-il-vrea-pe-lohannis-la-sefia-Consiliului-European-|-se-potriveste-cel-mai-bine-187989#comentariu-277288) 


Tic: Buna lectie.Multumim.AN, puteti publica ce se scria in NYT, ar fi grozav! 


(@ Manifestul Congresului PPE, reunit la Bucuresti, contureaza noua directie totalitara neomarxista a guvernarii UE: promovarea razboiului, combaterea “fake-news”, certificatul de 
vaccinare, propaganda LGBTQ+, renuntarea la principiul unanimitatii) 


(externe/Manifestul-Congresului-PPE-reunit-la-Bucuresti-contureaza-noua-directie-totalitara-neomarxista-a-guvernarii-UE-promovarea- 


=” 


(@ Reactii dupa decizia TAS in cazul Simonei Halep. Victor Ciutacu: "Nu este nicio victorie! Nu i-a fost anulata pedeapsa, ci doar redusa”. Cristian Niculescu: "Conspirationisti de-ai 
mei au vazut in patania machidoancei un semn al maniei divine”), 


redusa-.-Cristian-Niculescu-Conspirationisti-de-ai-mei-au-vazut-in-patania-machidoancei-un-semn-al-maniei-divine-187965#comentariu- 
277285) 


(@_Dan Radovici: Judecarea aproapelui) 


(opinii/Dan-Radovici-Judecarea-aproapelui-187986#comentariu-277284) 

